त्रिवेणी नगरपालिका

बाजुरा जिल्लाका ४ नगरपालिकाहरू मध्ये एक हो।  २७ फागुन २०७३ मा, नगरपालिका घोषणा गर्दा ‍छतारा, तोलीदेवल र कैलाशमाण्डौ गाविसहरू यसमा गाभिएका थिए।

यस नगरपालिकाको कूल क्षेत्रफल १७०.३२ वर्ग किलोमिटर रहेको छ। यो नगरपालिकाको कार्यालय साविकको तोलीदेवलमा रहेको छ। यस नगरपालिकालाई  ९ वटा वडामा  विभाजन गरिएको छ। यस नगरपालिकाको सिमाना पूर्वमा कालिकोट जिल्ला, पश्चिममा बुढीगंगा नगरपालिका, उत्तरमा बडीमालिका नगरपालिका तथा दक्षिणमा अछाम जिल्ला सँग जोडिएको छ । 

यस नगरपालिकामा नेपाल कै प्रमुख मानिएको धार्मिक तथा पर्यटकीय स्थल बडिमालिका मन्दिर, नाट्यश्वरी मन्दिर, मस्टामाण्डौ ,कैलाशमाण्डौ जस्ता ठाउँ अवस्थित छन्।

बडिमालिका मन्दिर सँगै त्रिवेणी पाटन रहेको छ ।‌जहाँ २२ पाटन रहेको भन्ने गरिन्छ। बडिमालिका मन्दिर यस नगरपालिकाको वडा नं ०६, पन्धारामा अवस्थित छ। यस पन्धाराका गोठालाहरुले बर्षायाम मा बडिमालिका परिसरमा भैसि चराउने खर्क निर्माण गर्छन्।

नाट्यश्वरी मन्दिर वडा न ७ मा अवस्थित छ। वडा न ९ मा बडिमालिका मन्दिरका पुजारी को गृह अवस्थित छ। वडा न ५ मा किम्नी झरना रहेको छ जुन बाजुरा जिल्लाकै ठुलो र अग्लो झरना हो।

मौरे क्षेत्र पनि यसै नगरपालिकामा रहेको छ , साथै बुढि गङ्गा प्रमुख र मालागाड,काँसेगाड र कोर्दालि गाड नदिहरु यस नगरमा बग्दछन्।

बिस्सु( नयाँ वर्ष) , घाँसे, अनन्नते, दशैं, तिहार, लक्ष्मीपुजा, भैलो, माघि (चेलत्यार - चेलितिहार) ,चैते दशैं,शिवरात्रि ,होरी (होलि) ,भुवा आदि प्रमुख चाडपर्व हुन। यस नगरपालिकामा मा हिन्दु धर्मावलम्बीहरु लगभग सत प्रतिशत छन्।

Updated by Tekendra Budha

जनसङ्ख्या
राष्ट्रिय जनगणना २०७८को जनगणना अनुसार को कुल जनसङ्ख्या १७,७९८ रहेको छ भने यहाँ ३,७०२ घरधुरी रहेका छन्।

सन्दर्भ सामग्रीहरू

बाह्य कडीहरू
जिल्ला समन्वय समितिको कार्यालय, बाजुरा

श्रेणी:बाजुरा जिल्लाका नगरपालिकाहरू
श्रेणी:सुदूरपश्चिम प्रदेशका नगरपालिकाहरू